b'\n_START_ARTICLE_\nNasilje v dru\xc5\xbeini\n_START_PARAGRAPH_\nNasilje v dru\xc5\xbeini (tudi zloraba, zloraba med zakonci, nasilje nad partnerjem, pretepanje ali dru\xc5\xbeinsko nasilje) je vzorec vedenja, kjer ena oseba izvaja nasilje ali druge oblike zlorabe v doma\xc4\x8dem okolju nad drugo osebo, npr. v zakonski zvezi ali v zunajzakonski skupnosti. Partnersko nasilje je nasilje, ki ga povzro\xc4\x8da zakonec ali partner v intimnem razmerju nad drugim zakoncem ali partnerjem. Poteka lahko v heteroseksualnih ali istospolnih partnerskih razmerjih. Tovrstna oblika nasilja se lahko pojavlja v ve\xc4\x8d oblikah, npr. fizi\xc4\x8dno, \xc4\x8dustveno, verbalno, ekonomsko in spolno nasilje oz. zloraba, ki se lahko stopnjuje od navadnih, vsiljenih oblik posilstva zakonca do hude fizi\xc4\x8dne zlorabe, ki povzro\xc4\x8da po\xc5\xa1kodbe ali celo smrt. Umori v doma\xc4\x8dem okolju vklju\xc4\x8dujejo uboj iz \xc4\x8dasti in uboje zaradi dote.   _NEWLINE_Na svetovni ravni je \xc5\xbeenska bolj pogosto \xc5\xbertev nasilja v dru\xc5\xbeini, \xc4\x8deprav je seveda \xc5\xbertev lahko tudi mo\xc5\xa1ki ali pa oba partnerja sodelujeta pri zlorabi in nasilnem vedenju oz. \xc5\xbertev deluje v obliki samoobrambe ali povra\xc4\x8dilnih ukrepov. \xc5\xbdenske v razvitem svetu, ki do\xc5\xbeivljajo nasilje v dru\xc5\xbeini, so pogosto bolj odprte za poro\xc4\x8danje zlorabe oblastem, nesporno nasilje nad mo\xc5\xa1kimi pa pogosteje ostane neprijavljeno zaradi socialnega pritiska pri tak\xc5\xa1nemu poro\xc4\x8danju in dru\xc5\xbebene stigmatizacije, saj gre za pomanjkanje ma\xc4\x8dizma in drugih \xc5\xbealitev mo\xc5\xa1kosti._NEWLINE_Do nasilja v dru\xc5\xbeini pogosto pride zaradi tega, ker storilec verjame, da je zloraba upravi\xc4\x8dena in sprejemljiva in lahko povzro\xc4\x8di medgeneracijski cikel zlorabe, ki opravi\xc4\x8duje nasilje. Zavedanje, zaznavanje, opredelitev in dokumentiranje nasilja v dru\xc5\xbeini se bistveno razlikuje od dr\xc5\xbeave do dr\xc5\xbeave. Lahko gre za cikel zlorabe, v katerem napetost nara\xc5\xa1\xc4\x8da in po nasilnem dejanju  sledi obdobje sprave in miru. \xc5\xbdrtev nasilja v dru\xc5\xbeini je lahko ujeta v doma\xc4\x8dih nasilnih situacijah skozi izolacijo, prevlado mo\xc4\x8di in nadzora, zaradi nezadostnih  finan\xc4\x8dnih sredstev, strahu, sramu ali zradi za\xc5\xa1\xc4\x8dite otrok. Kot posledico zlorabe lahko \xc5\xbertve do\xc5\xbeivljajo fizi\xc4\x8dne po\xc5\xa1kodbe, kroni\xc4\x8dne zdravstvene te\xc5\xbeave, du\xc5\xa1evne bolezni, pomanjkanje finan\xc4\x8dnih sredstev in nesposobnost ustvarjanja zdravih odnosov oz. razmerij. \xc5\xbdrtve lahko do\xc5\xbeivljajo tudi posttravmatsko stresno motnjo. Otroci, ki \xc5\xbeivijo v gospodinjstvu, kjer se dogaja nasilje, ka\xc5\xbeejo nenadzorovano agresijo \xc5\xbee od zgodnjega otro\xc5\xa1tva, ki lahko kasneje prispeva k stalni zlorabi, ko odrastejo. Nasilje v dru\xc5\xbeini se pogosto dogaja v okviru prisilnih zakonov ali porok mladoletnikov.\n_START_SECTION_\nPartnersko nasilje\n_START_PARAGRAPH_\nIzraz partnersko nasilje se pogosto uporablja kot sinonim za zlorabo v dru\xc5\xbeini ali nasilje v dru\xc5\xbeini, ampak se navadno nana\xc5\xa1a na zlorabe,  povzro\xc4\x8dene med partnerji (v zakonu ali zunajzakonski skupnosti, kjer ni nujno, da ljudje \xc5\xbeivijo skupaj, da bi to imenovali nasilje v dru\xc5\xbeini)._NEWLINE_Svetovna zdravstvena organizacija (WHO) opredeljuje partnersko nasilje kot:_NEWLINE_"... vsako vedenje v intimnem razmerju, ki povzro\xc4\x8da fizi\xc4\x8dne, psihi\xc4\x8dne ali spolne posledice osebam, udele\xc5\xbeenim v razmerju". _NEWLINE_Za te oblike zlorabe, Svetovna zdravstvena organizacija (WHO) dodaja tudi nadzor vedenja kot obliko zlorabe. Za partnersko nasilje je bilo ugotovljeno, da se pojavlja v heteroseksualnih in istospolnih partnerskih zvezah ter tudi v razli\xc4\x8dnih oblikah, tako s strani mo\xc5\xa1kega nad \xc5\xbeensko kot tudi \xc5\xbeenske nad mo\xc5\xa1kim.\n_START_SECTION_\nNasilje v dru\xc5\xbeini\n_START_PARAGRAPH_\nTradicionalno gledano, je bilo nasilje v dru\xc5\xbeini pogosto povezano s fizi\xc4\x8dnih nasiljem._NEWLINE_Na primer, slovar Merriam-Webster, definira nasilje v dru\xc5\xbeini kot: " povzro\xc4\x8ditev telesnih po\xc5\xa1kodb ene osebe v dru\xc5\xbeini ali istem gospodinjstvu nad drugo osebo in tudi ponavljajo\xc4\x8d / obi\xc4\x8dajen vzorec tak\xc5\xa1nega vedenja." _NEWLINE_Nasilje v dru\xc5\xbeini je danes \xc5\xa1ir\xc5\xa1e opredeljeno in pogosto, ampak ne vedno, vklju\xc4\x8duje tudi "vsa dejanja fizi\xc4\x8dnega, spolnega, psihi\xc4\x8dnega ali ekonomskega nasilja", ki jih lahko povzro\xc4\x8di dru\xc5\xbeinski \xc4\x8dlan ali oseba, ki je v partnerskem razmerju ali zakonec, ne glede na to, ali \xc5\xbeivijo skupaj ali ne. _NEWLINE_Leta 1993 je bilo z Deklaracijo Zdru\xc5\xbeenih narodov o odpravi nasilja nad \xc5\xbeenskami opredeljeno nasilje v dru\xc5\xbeini kot eden od treh kontekstov, v katerih se nasilje nad \xc5\xbeenskami pojavi in opisano kot:_NEWLINE_"Fizi\xc4\x8dno, spolno in psihi\xc4\x8dno nasilje, ki se pojavlja v dru\xc5\xbeini, vklju\xc4\x8dno z nadlegovanjem, spolno zlorabo deklic v dru\xc5\xbeini, nasilje povezano z doto, posilstvo zakonca, pohabljanje \xc5\xbeenskih spolnih organov ali drugi tradicionalni obi\xc4\x8daji na \xc5\xa1kodo \xc5\xbeensk, nasilje, ki ga ne povzro\xc4\x8da zakonec in nasilje zaradi izkori\xc5\xa1\xc4\x8danja.\xc2\xab\n_START_SECTION_\nDru\xc5\xbeinsko nasilje\n_START_PARAGRAPH_\nDru\xc5\xbeinsko nasilje je \xc5\xa1ir\xc5\xa1i izraz, ki se pogosto uporablja v zvezi z zlorabo otrok, zlorabo starej\xc5\xa1ih ljudi in drugih nasilnih dejanj med dru\xc5\xbeinskimi \xc4\x8dlani._NEWLINE_Zlorabo otrok je definirala Svetovna zdravstvena organizacija (WHO) kot:_NEWLINE_"Grdo ravnanje z otroki, tudi zloraba otrok ali zanemarjanje, ki vklju\xc4\x8duje vse oblike fizi\xc4\x8dnega in \xc4\x8dustvenega trpin\xc4\x8denja, spolne zlorabe, zanemarjanja in izkori\xc5\xa1\xc4\x8danja, ki povzro\xc4\x8dajo  dejansko ali potencialno \xc5\xa1kodo otrokovemu zdravju, razvoju ali dostojanstvu. V tej \xc5\xa1iroki opredelitvi je mogo\xc4\x8de razlikovati med petimi podtipi, in sicer:  fizi\xc4\x8dna zloraba, spolna zloraba, zanemarjanje in malomarno ravnanje, \xc4\x8dustvena zloraba in izkori\xc5\xa1\xc4\x8danje._NEWLINE_Zloraba starej\xc5\xa1ih ljudi je, po podatkih Svetovne zdravstvene organizacije (WHO): "enkratno ali ponavljajo\xc4\x8de se dejanje ali pomanjkanje potrebnih ukrepov, ki se pojavljajo v vsakem odnosu, v katerem obstaja neko pri\xc4\x8dakovanje oz. zaupanje, ki \xc5\xa1koduje ali povzro\xc4\x8di stres pri starej\xc5\xa1i osebi.\xc2\xab'